ORATIO. 27 



Tibi, Praestantissime Bronsgeest, quod tradam non habeo nisi honori- 

 ficum testimonium , quod te non adspematum esse magnopere gaudeo. 

 Recte tu fecisti; demonstrat enim hoc ipsum testimonium te diligentia et 

 doctrina plurimis antecellere; testatur te viam honoris felici successu esse 

 ingressum; quam viam relinquere noli, ut, quas nunc iam laboris et stu- 

 diorum primitias demessus es, laeta seges sequatur. 



Gravius, Praestantissime Asser, certamen fuit quod tibi erat, cum ad- 

 versario, qui virtutem admirabilem et vires insignes ostendit. Eo laetior 

 tibi victoria est, cuius praemium, Regis iussu, tibi trado. Ex animo tibi 

 gratulor honorificum iudicium, quod ordo iurisconsultorum de tua com- 

 mentatione tulit. ludicum idoneorum sententia, de responsione tua lata, 

 te excitet ut, omni vmum contentione, in ea disciplina, quae prae ceteris 

 tibi 'est cara, proficere studeas. Quod si feceris, magnam, quam de te 

 fovemus, exspectationem non falles. 



Quo te ornem, Praestantissime van Hodten, aurum non habeo, Te 

 adversarius superavit, sed non ita ut de accepta clade queri deceat. Ete- 

 nim doctrinae tuae copia summa laude est .dignissima et admiratione. Sit 

 hoc Regiae benevolentiae et laudis documentum tibi gratum. Licet victus 

 sis, ordinis iurisconsultorum iudicium de tua commentatione docet, te plu- 

 rimos scientia et ingenio tuo vincere. Ex intimo pectore optamus fore 

 ut plurima praestantis illius scientiae et ingenii specimina editurus sis, 

 quibus et vitae felicitatem augeas, disciplinamque promoveas. 



Accipe, Praestantissime Lambrechts, nummum Regium, honoris prae- 

 mium. Literarum disciplina tibi viam aperuit, quae in Theologicis disqui- 

 sitionibus ad verum inveniendum ducit : quam viam regiam ire si pergas , 

 multa invenies arma, quibus superstitiosos et incredulos oppugnabis et vin- 

 ces. Ne critica illa ratio te deserat unquam; at modestia et animi candor 

 tua reget vestigia. Sic summam hominis salutem confirmabis, egregie de 

 patria mereberis et vitae bene actae conscientia, quavis aetate, collustrabit 

 animum. 



4» 



